Βασίλειο του Βοσπόρου

Το Βασίλειο του Βοσπόρου ή Βασίλειο του Κιμμερίου Βοσπόρου, (5ος αι π.Χ – 4ος αι μ.Χ.), ήταν ελληνιστικό βασίλειο που δημιουργήθηκε στις χερσονήσους της Ταυρικής (Κριμαίας) και του Ταμάν στα στενά του Κερτς. Ήταν ένα κράτος με μικτό πληθυσμό, Έλληνες από τις αποικίες της περιοχής και ντόπιους, που υιοθέτησαν την ελληνική γλώσσα και τον πολιτισμό. 

Ο Κιμμέριος Βόσπορος κατοικούνταν από πολλές φυλές, όπως οι Σκύθες, Σίνδοι, Μαιώτες, Δανδάριοι, Ψήσσοι και Τορέτες, ενώ η ονομασία Κιμμέριος προέρχεται από τον λαό των Κιμμερίων, που κατοικούσαν παλιότερα εκεί[...] ἀπ᾽ ἐκείνων δὲ καὶ ὁ Κιμμέριος κληθείη Βόσπορος, οἷον Κιμβρικός, Κιμμερίους τοὺς Κίμβρους ὀνομασάντων τῶν Ἑλλήνων [...] Στράβων, Γεωγραφικά , 2.2Περιοδικό, Corpus Αρχαιολογία και Ιστορία των Πολιτισμών, Τεύχος 7 Ιουλίου 1999, σελίδες 48 εως 59, άρθρο Ναταλίας Γκούροβα , Κιμμέριος Βόσπορος, Οι μεγάλοι τύμβοι.. Στην περιοχή αυτή άρχισαν και ιδρύονταν ελληνικές αποικίες-πόλεις όπως το Παντικάπαιον, Νυμφαίον, Μυρμήκιον, η Θεοδοσία, Φαναγορία, Γοργιππία, οι Κήποι και η Ερμώνασσα. Αυτές οι πόλεις το 480 π.Χ. ενώθηκαν σε ένα κράτος.

Πρώτη δυναστεία που βασίλευσε από το 480 π.Χ. ως το 438 π.Χ., ήταν των Αρχαιανακτιδών. Επόμενη δυναστεία ήταν των Σπαρτοκιδών, που βασίλευσε από το 438 π.Χ. έως τα τέλη του 2ου αι. μ.Χ., οπότε το κράτος καταλύθηκε από τον Μιθριδάτη ΣΤ΄ και έγινε τμήμα τού Βασιλείου του Πόντου. Οι Σπαρτοκίδες ακολούθησαν επεκτατική πολιτική κατακτώντας νέα εδάφη και επεκτείνοντας το βασίλειο· πρώτος βασιλιάς του ήταν ο Σπάρτοκος, που έδωσε και το όνομά του στη δυναστεία. Το 310 μ.Χ. μετά το τέλος τού Παιρισάδη Α΄ άρχισε πόλεμος διαδοχής. Τελευταίος βασιλιάς ήταν ο Παιρισάδης Ε΄, που δολοφονήθηκε από τον Σκύθη Σαύμακο που είχε εξεγερθεί. Ο Μιθριδάτης ΣΤ΄ Ευπάτωρ κατέστειλε την εξέγερση, προσαρτώντας το βασίλειο του Βοσπόρου στο Βασίλειο του Πόντου· έκτοτε η ιστορία τους είναι κοινή. 

Βασιλείς
 Αρχαιάναξ. Τον ακολούθησαν άγνωστοι βασιλείς της δυναστείας του
 Δυναστεία των Σπαρτοκιδών
 Δυναστεία των Μιθριδατιδών
 Δυναστεία Τιβερίων-Ιουλίων του Βοσπόρου ως πελάτες (υποτελείς) της Ρώμης

 Παραπομπές 

Κατηγορία:Κριμαία

Κατηγορία:Πρώην κράτη της Ευρώπης
Βοσπορος
Βοσπορος